CELEX: 62011CA0139
Language: mt
Date: 2012-11-22 00:00:00
Title: Kawża C-139/11: Sentenza tal-Qorti tal-Ġustizzja (It-Tielet Awla) tat- 22 ta’ Novembru 2012 (talba għal deċiżjoni preliminari tal-Audencia Provincial de Barcelona — (Spanja) — Joan Cuandrench Moré vs Koninklijke Luchtvaart Maatschappij NV (Trasport bl-ajru — Kumpens u assistenza għal passiġġieri — Passiġġieri li ma jitħallewx jitilgħu, kanċellazzjoni jew dewmien twil ta’ titjiriet — Terminu għall-preżentata ta’ rikors)

26.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 26/6
            
         Sentenza tal-Qorti tal-Ġustizzja (It-Tielet Awla) tat-22 ta’ Novembru 2012 (talba għal deċiżjoni preliminari tal-Audencia Provincial de Barcelona — (Spanja) — Joan Cuandrench Moré vs Koninklijke Luchtvaart Maatschappij NV
   (Kawża C-139/11) (1)
   
   (Trasport bl-ajru - Kumpens u assistenza għal passiġġieri - Passiġġieri li ma jitħallewx jitilgħu, kanċellazzjoni jew dewmien twil ta’ titjiriet - Terminu għall-preżentata ta’ rikors)
   2013/C 26/10
   Lingwa tal-kawża: l-Ispanjol
   
      Qorti tar-rinviju
   
   Audencia Provincial de Barcelona
   
      Partijiet fil-kawża prinċipali
   
   
      Rikorrenti: Joan Cuandrench Moré
   
      Konvenuta: Koninklijke Luchtvaart Maatschappij NV
   
      Suġġett
   
   Talba għal deċiżjoni preliminari — Audiencia Provincial de Barcelona — Interpretazzjoni tal-Artikoli 5 u 6 tar-Regolament (KE) Nru 261/2004 tal-Parlament Ewropew u tal-Kunsill, tal-11 ta’ Frar 2004, li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li jħassar ir-Regolament (KEE) Nru 295/91 (ĠU Edizzjoni Speċjali bil-Malti, Kapitolu 7, Vol. 8, p. 10) — Assenza ta’ terminu ta’ rikors — Artikolu 35 tal-Konvenzjoni għall-unifikazzjoni ta’ ċerti regoli għat-trasport internazzjonali bl-ajru (Konvenzjoni ta’ Montreal), approvata b’deċiżjoni tal-Kunsill tal-5 ta’ April 2001 (ĠU Edizzjoni Speċjali bil-Malti, Kapitolu 7, Vol. 5, p. 491) — Liġi applikabbli
   
      Dispożittiv
   
   Ir-Regolament (KE) Nru 261/2004 tal-Parlament Ewropew u tal-Kunsill, tal-11 ta’ Frar 2004, li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li jħassar ir-Regolament (KEE) Nru 295/91, għandu jiġi interpretat fis-sens li t-terminu li fih l-azzjonijiet li għandhom bħala għan il-kisba tal-ħlas bħala kumpens previst fl-Artikoli 5 u 7 ta’ dan ir-regolament għandhom jiġu ppreżentati huwa stabbilit skont ir-regoli ta’ kull Stat Membru fil-qasam tal-preskrizzjoni ta’ azzjoni.
   
      (1)  ĠU C 179, 18.6.2011